NÁRODNÁ RADA SLOVENSKEJ REPUBLIKY
VI. volebné obdobie
__________________________________________________________

NÁVRH

Z á k o n

z  ........................, 

ktorým sa mení a dopĺňa zákon č. 131/2010 Z. z. o pohrebníctve

Národná rada Slovenskej republiky sa uzniesla na tomto zákone : 

						Čl. I

Zákon č. 131/2010 Z. z. o pohrebníctve sa mení a dopĺňa takto:

1. § 2 sa dopĺňa písmenami ai) a aj), ktoré znejú:

„ai) blízka osoba je blízka osoba podľa osobitného predpisu16) osobe, ktorej ľudské pozostatky alebo ľudské ostatky sú uložené do hrobového miesta; ak je blízkych osôb viac, blízkou osobou je tá blízka osoba, ktorá sa prihlási ako prvá; ak takáto blízka osoba nie je známa, na účely tohto zákona je blízkou osobou prevádzkovateľ pohrebiska,
aj) príslušenstvo hrobu sú pomník, náhrobné kamene, náhrobné dosky a oplotenie.“.

2. V § 17 ods. 4 písm. a) prvý bod znie :

„1. evidenciu hrobových miest, ktorá musí obsahovať
1a) meno, priezvisko a dátum úmrtia osoby, ktorej ľudské ostatky sú uložené v hrobovom mieste,
1b) dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,
1c) záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
1d) meno, priezvisko a adresu miesta trvalého pobytu blízkej osoby,
1e) skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť obce podľa osobitného predpisu26)alebo či ide o vojnový hrob, 27)
1f) údaje o pochovaní potrateného ľudského plodu alebo predčasne odňatého ľudského plodu,“.

3. V § 17 ods. 4 sa vypúšťa písmeno g).

Doterajšie písmená h), i) a j) sa označujú ako písmená g), h) a i).

4. V § 17 ods. 4 sa za písmeno i) vkladajú nové písmená j) a k), ktoré znejú:

„j) udržiavať označenie hrobových miest tak, aby bolo nepochybné meno a priezvisko osoby, ktorej ľudské ostatky sú uložené v hrobovom mieste,
k) zabezpečovať stavebnú bezpečnosť hrobových miest a príslušenstva hrobu.“.

5. V § 17 ods. 5 sa vypúšťa písmeno d).

6. V § 18 ods. 1 písm. c) sa slovo „nájomcu“ nahrádza slovami „blízkej osoby“.

7. V § 19 ods. 8 sa vypúšťa písmeno c).

Doterajšie písmeno d) sa označuje ako písmeno c).

8. § 21 vrátane nadpisu znie:

„§ 21
Užívanie hrobového miesta

(1) Právo užívať hrobové miesto vzniká blízkej osobe okamihom uloženia ľudských pozostatkov alebo ľudských ostatkov do hrobového miesta.
(2) Prevádzkovateľovi pohrebiska sa zakazuje vyberanie akejkoľvek formy odplaty za užívanie hrobového miesta. 
(3) Prevádzkovateľ pohrebiska musí zabezpečiť prístup k hrobovému miestu a zdržať sa akýchkoľvek zásahov do hrobového miesta okrem prípadov, ak je potrebné zabezpečiť prevádzkovanie pohrebiska. O pripravovanom zásahu je prevádzkovateľ pohrebiska povinný vopred písomne informovať blízku osobu; o už uskutočnenom zásahu je prevádzkovateľ pohrebiska povinný bezodkladne písomne informovať blízku osobu.“.

9. § 22 vrátane nadpisu sa vypúšťa.

10. § 24 vrátane nadpisu znie:

„§ 24
Povinnosti blízkej osoby

Blízka osoba je povinná
a) dodržiavať ustanovenia prevádzkového poriadku, ktoré sa týkajú povinností blízkej osoby vo vzťahu k hrobovému miestu podľa § 21 ods. 1,
b) udržiavať hrobové miesto podľa § 21 ods. 1 v poriadku na vlastné náklady,
c) písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 17 ods. 4 písm. a),
d) udržiavať poriadok na pohrebisku.“.

11. V § 32 ods. 1 písm. c) sa slová „nájomcu hrobového miesta“ nahrádzajú slovami „blízkej osoby“.

12. V § 32 ods. 1 sa vypúšťa písmeno d). 

Doterajšie písmená e), f), g), h) a i) sa označujú ako písmená d), e), f), g) a h).

13. V § 32 ods. 1 písmeno d) znie: 

„d) neudržiava hrobové miesto v poriadku na vlastné náklady podľa § 24 písm. b),“.

14. V § 32 ods. 1 písm. e) sa slová „podľa § 24 písm. d)“ nahrádzajú slovami „podľa § 24 písm. c)“.

15. V § 32 ods. 1 písm. f) sa slová „podľa § 24 písm. e)“ nahrádzajú slovami „podľa § 24 písm. d)“.

16. Za § 36 sa vkladá nový § 36a, ktorý vrátane nadpisu znie:

„§ 36a
Prechodné ustanovenie k úpravám účinným od 1. mája 2015

Nájomné zmluvy uzavreté podľa § 21 predo dňom nadobudnutia účinnosti tohto zákona sú neplatné dňom 1. mája 2015.“. 

Čl. II

Tento zákon nadobúda účinnosť 1. mája 2015.